

Milí priatelia - speváci,

dovoľte nám pozvať vás všetkých k peknej spolupráci!

**Na sviatok sv. Cyrila a Metoda - 5. júla 2017 o 16.00 v Kostole sv. Cyrila a Metoda v Terchovej** bude **Slovenský komorný orchester pod vedením Majstra Ewalda Danela** účinkovať na **Slávnostnom Galakoncerte**, ktorý ukončí XXVIII. ročník Cyrilometodských dní v Terchovej.

Odkaz cyrilometodskej misie si pripomenieme koncertným programom, ktorého každé jedno dielo má hlboký význam a jednotného spoločného menovateľa – vieru a toleranciu. Veľmi radi by sme vás všetkých týmto pozvali k účasti na poslednom v programe uvádzanom diele, ktorým sú **Biblické piesne op. 99 Antonína Dvořáka.**

Ak máte 5. júla 2017 čas, a radi by ste na koncerte ako aktívni účastníci participovali, neváhajte, a príďte si s nami zaspievať! Pozvanie platí pre všetky **spevácke zbory, ale aj jednotlivcov**.

Tu sú praktické informácie:

* **koncert** je 5. júla 2017 o 16.00 hod. v Kostole sv. Cyrila a Metoda v Terchovej
* **skúška** je 5. júla 2017 o 13.00 hod. v Kostole sv. Cyrila a Metoda v Terchovej
* **notový materiál** je v prílohe alebo na adrese: <http://petrucci.mus.auth.gr/imglnks/usimg/d/dd/IMSLP272498-PMLP22821-Dvorak_biblical_low_voice.pdf>
* **hudobná ukážka** len na študijné účely (PROSÍME NEZVEREJŇOVAŤ) je na adrese: <https://www.dropbox.com/s/l1gzerujprn7ic3/Biblick%C3%A9%20p%C3%ADsn%C4%9B.zip?dl=0>
* **odporúčané koncertné oblečenie –**

páni: čierne košele bez kravaty, tmavé nohavice

dámy: rôzne farby v kombinácii s čiernou, bez vzorov (šaty, sukne, nohavice, blúzky,

kostýmy,...)

* **účasť** na podujatí je na vlastné náklady
* akékoľvek **bližšie informácie** radi poskytneme na mailovej adrese: [lucia.luknarova@filharmonia.sk](mailto:lucia.luknarova@filharmonia.sk) , prípadne telefónnom čísle +421/910/900 654

Milí priatelia, bude pre nás cťou privítať vás na spoločnom koncerte 5. júla 2017 v Terchovej!

Tešíme sa na stretnutie a spoluprácu...a budeme veľmi radi, keď naše pozvanie budete šíriť ďalej, do všetkých kútov spevavého Slovenska!

Srdečne zo Slovenskej filharmónie,

Ewald Danel, umelecký vedúci

Slovenského komorného orchestra

Lucia Luknárová, manažér Slovenského komorného orchestra

V Bratislave, 2. júna 2017